**Referat af AMG møde på BI 18.05.17**

Til stede: Nicoline, Klaus, Dina, Sonja, Rikke, Marianne, Ole og Annette.

1. **Godkendelse af referat:**

Referatet godkendes med følgende kommentarer:

* De manglende fuger i GMO-lab er blevet lavet.
* Rikke har kontaktet Merete Habermann angående procedure omkring arbejdsmiljøansvaret i forbindelse med feltarbejde i udlandet. Og blev henvist til Hovedarbejdsmiljøudvalget. Marianne tager det med på næste møde i udvalget.
* Graviditets APVen er sendt til oversættelse i Fakultetssekretariatet.
1. **Arbejdsulykker/ tilløb/ sygefravær:**

Ingen ulykker eller bemærkninger til sygefravær.

Klaus nævner, at der mange steder er problemer med ledninger på gulvet. Det er et problem der er generelt, idet der i mange af de renoverede områder kun er stikudtræk i den ene ende af lokalerne. Problemet tages med til næste SU møde.

1. **AT besøg af GMO lab:**

Annette deltog som repræsentant for AMG i stedet for Klaus. De manglende fuger, der blev bemærket, er blevet lavet.

1. **AT varslet besøg:**

Gennemgang af, hvem der er AMR for de enkelte grupper skal genopfriskes. AMR nævner det på gruppemøder og Marianne vil tage det med på kommende institutrådsmøde. Og Nicoline vil minde de studerende om det.

1. **Nyt Kemibrug:**

Rikke har indkaldt til redaktørmøde på fredag.

Studerende er oprettet med ”gæste”-login. Så de kan bruge kemibrug, men kan ikke se beholdningslisten og placeringen af stoffer. Har de brug for at kunne det, skal de oprettes som ”brugere” ved Rikke eller Lene. Der vil komme kurser i brugen af ny kemibrug til de studerende.

Indtil videre kan der også stadig finde informationer på den gamle hjemmeside, men kun til at kigge i.

1. **Trivselsundersøgelse:**

Marianne har indkaldt til opfølgningen på Stay Sharp workshop. Hvor Henrik Krogh vil deltage. Henrik vil i hans oplæg fokusere på 3 af hans checkpoint omkring oxytocin, dopamin og serotonin.

<https://www.highriskclub.dk/checkpoints>

Ole nævner at omkring trivsel i mørke vinterperioder, så har han samarbejdspartnere i det nordlige Norge. Ole vil kontakte dem for at høre om de har gode metoder til at opretholde trivsel.

1. **MFN, Sundhed:**

Mindfulness-forløbet kører ok.

1. **Temadag:**

Foreløbigt program er fortsat omkring udvikling af uddannelse om formiddagen.

Om eftermiddagen vil VIP arbejde videre med matematikkundskaber/ regnefærdigheder på uddannelse.

Laboranterne har haft forslag med på laborantmøde og der er positiv tilbagemelding på at TAP kan arbejde videre med noget socialt.

1. **Eventuelt:**

Annette er indkaldt til et opfølgende møde med arbejdsgruppen omkring fælles sikkerhedsprocedurer i laboratorierne for NAT. Mødet er i forbindelse med oprettelse af et nyt sikkerhedskursus.

1. **Rundering:**

Opfølgning på runderingen i NordCee lab.:

Dina har fulgt op på runderingen fra sidst. Omkring varmeproblemer, så er der i det store GMO-lab målt temperatur over en periode. I den periode kom temperaturen ikke under 23 grader på trods af at udendørstemperaturen i samme periode var lav.

Der er generelt varmeproblemer i de ny renoverede områder. Og de meldes fortsat ind.

\_\_\_

Runderingen i Tox/Fys lab.

Kommende runderinger:

~~NordCee lab.~~

~~Tox/Fys lab.~~

Øko lab.

Værksted

Lyd lab.

Akvarierum

Fællesarealer

 Kontorer